Cáceres
Store norske leksikon,Geografi,Verdens geografi,Europa,Spanias geografi
Cáceres er en by i Spania som er hovedstad i provinsen Cáceres, beliggende 240 kilometer sørvest for Madrid. Innbyggertallet er 96 100 (2018).
Byens næringsliv er konsentrert rundt servicesektoren, men korkproduksjon, lærvareindustrien og tekstilindustrien spiller en viktig rolle for økonomien. I senere tid har turismen også vært av betydning. Det drives utvinning av fosfat ved Las Minas, nær byen.Den gamle bydelen står på UNESCOs Liste over verdens kultur- og naturarv. Cáceres er omgitt av tykke murer, dels fra romersk tid, dels fra maurisk tid, og har bevart middelalderpreget. Her ligger blant annet den gotiske San Mateo-kirken.Byen ble grunnlagt av romerne i 74 fvt., da som Castra Caecilia. Fra 800-tallet var byen under maurisk styre med navnet Alkazares. Les mer i Store norske leksikon Spanias geografi